Alsótold Község Önkormányzata

**Alsótold KÖZSÉG VÍZRENDEZÉSE (2. ÜTEM)**

Alsótoldon a nagyobb esőzések alkalmával többször okoztak jelentős károkat az utóbbi években az intenzív záporok. Az Önkormányzat sikeres pályázatot nyújtott be a Terület- és Településfejlesztési Operatív Program keretében a településen található csapadékvíz-elvezető hálózat fejlesztésére, rekonstrukciójára, környezeti káresemények megelőzésére, valamint a település vízkár veszélyeztetettségének mérséklésére.

A tervezett vízrendezés során a meglévő csapadékvíz elvezető rendszer átépítése az alábbiakban valósul meg. A meglévő földárkok vagy megrongálódott burkolt árkok előre gyártott betonelem burkolatot kapnak. A Toldi út szűk keresztmetszet miatt az út egyik oldalán folyókás csapadékvíz elvezetés, a másik oldalán pedig, ahol a nagyobb csapadékvíz jelentkezik, beton mederelemmel burkolt árok készül.

Az összegyülekező csapadékvíz a meglévő belterületi árokrendszerbe csatlakozik. Az árokburkolatok előre gyártott beton mederelemmel készülnek a meglévő árkok helyén. Az árokburkolással érintett kapubejárókat át kell építeni úgy, hogy az ingatlan megközelítése forgalombiztonságosan megoldott legyen. Valamennyi árokburkolás előtt és után vízépítési terméskő szórás készül mederbiztosításként.

Továbbá előre gyártott beton folyóka betonba rakva, közúti terhelésre alkalmas kialakítással készül. Torkolati műtárgy épül a Toldi Miklós és a Nagymező úti árok befogadására.

A beruházáson túl a pályázó önkormányzat lakossági szemléletformálást is megvalósít. A helybelieknek hasznos kiadvány készül a vizek helyben tartásának, az árkok rendszeres tisztításának fontosságáról.

A fejlesztés megvalósításához az önkormányzat 99.999.851 Ft vissza nem térítendő támogatást nyert el 100%-os támogatási intenzitás mellett a TOP-2.1.3-16-NG1-2021-00031 azonosító számú pályázat keretében. A megvalósítás tervezett időtartama: 2021.08.02-2022.11.30.

Bővebb információ:

06-32-380-001

alsotold@invitel.hu